C 484/28
HR
Službeni list Europske unije
20.12.2022.
Novi nacionalni motiv na kovanicama eura namijenjenima optjecaju (2022/C 484/10)
Nacionalni motiv nove prigodne kovanice od 2 eura namijenjene optjecaju koju izdaje Španjolska Kovanice eura namijenjene optjecaju zakonsko su sredstvo plaćanja u cijelom europodručju.
Komisija objavljuje opis izgleda svih novih kovanica kako bi obavijestila širu javnost i sve osobe koje rukuju kovanicama (1).
U skladu sa zaključcima Vijeća od 10. veljače 2009 (2)., državama članicama koje pripadaju europodručju i zemljama koje su s Europskom unijom potpisale monetarni sporazum o izdavanju kovanica eura dopušteno je izdavati prigodne kovanice eura namijenjene optjecaju uz određene uvjete, a osobito uz uvjet da je riječ isključivo o kovanicama od 2 eura.
Te kovanice imaju iste tehničke značajke kao ostale kovanice od 2 eura, ali je na njihovoj nacionalnoj strani prikazan prigodan motiv koji ima izrazitu simboličku vrijednost na nacionalnoj ili europskoj razini.
Zemlja izdavanja: Španjolska Prigoda: UNESCO: Nacionalni park Garajonay Opis motiva: Nacionalni park Garajonay, u središnjem dijelu otoka La Gomera u Kanarskom arhipelagu, uvršten je na UNESCO-ov popis svjetske baštine kao izvanredan i očuvan primjer lovorove šume („laurisilva”).
Riječ je o iznimnom ekosustavu živih ostataka nekadašnjih tropskih i suptropskih šuma koje su tijekom tercijara prekrivale velik dio Europe i sjeverne Afrike.
Na kovanici je prikazan pogled na vrh Roque de Agando i detalj lovorove šume.
U desnom gornjem dijelu ispisan je naziv zemlje „ESPAÑA” i godina izdavanja „2022”, a ispod njih nalazi se oznaka kovnice.
U vanjskom prstenu kovanice nalazi se 12 zvijezda europske zastave.
Očekivana naklada: 1 000 000 kovanica Datum izdavanja: prvo tromjesečje 2022.
(1) Za nacionalne motive svih kovanica izdanih 2002. vidjeti SL C 373, 28.12.2001., str. 1.
(2) Vidjeti zaključke Vijeća za ekonomske i financijske poslove od 10. veljače 2009. i Preporuku Komisije od 19. prosinca 2008.
o zajedničkim smjernicama za nacionalne motive i izdavanje kovanica eura namijenjenih optjecaju (SL L 9, 14.1.2009., str. 52.).